text: Fanø-byggesager ender hos tilsynsråd
  22 maj 2012 kl. 14.24
  Store overskridelser i byggesager på Fanø ender nu hos det kommunale tilsynsråd.
  Som TV SYD fortalte mandag er udgifterne ved renoveringen af blandt andet en skole her skredet så voldsomt, at en evalueringsrapport konkluderer at det er en grov tilsidesættelse af den kommunale styrelseslovs bevillingsregler. 
  Til gengæld placerer undersøgelsen ikke et ansvar. Det vil de to partier Miljølisten og SF gerne. De vil derfor gerne have gjort undersøgelsen færdig. Men det ønsker et flertal i byrådet ikke. Derfor sender de to partier nu sagen til det kommunale tilsynsråd.
  